cyanic-selkie/wikianc huggingface dataset:
বি এল সরকারি উচ্চ বিদ্যালয়
পোশাক
গ্রীষ্মকালে সাদা হাফ শার্ট এবং খাকী ফুল প্যান্ট এবং শীতকালে সাদা ফুল শার্ট এবং খাকি ফুল প্যান্টের সাথে নেভী-ব্লু সোয়েটার থাকে। তাছাড়া শীত-গ্রীষ্ম সকল সময়ের জন্য পায়ে সাদা মোজা ও সাদা কেডস থাকে এবং সাদা শার্টের সাথে লাগানো থাকে বিদ্যালয়ের মনোগ্রামযুক্ত ব্যাজ। বিদ্যালয়ের ছাত্রদের বেল্ট কালো রঙের।
ভর্তি পরীক্ষা
শিক্ষা মন্ত্রণালয়ে প্রদত্ত প্রজ্ঞাপন (সরকারী মাধ্যমিক বিদ্যালয়ে শিক্ষার্থী ভর্তির নীতিমালা) অনুসারে ফরম বিতরন, ভর্তিপরীক্ষা গ্রহণ করা হয় এবং ৩য় ও ৬ষ্ঠ শ্রেনীতে ছাত্র ভর্তি করা হয়।
প্রাত্যহিক সমাবেশ
প্রত্যেক শিফটের পাঠদান শুরুর ১৫ মিনিট পূর্বে বিদ্যালয়ের প্রাঙ্গনে শিক্ষার্থীদের প্রাত্যহিক সমাবেশ হয়ে থাকে শিক্ষার্থীরা শ্রেণী ও শাখা অনুসারে শৃঙ্খলা পালন করে সারিবদ্ধভাবে দাঁড়িয়ে সমাবেশে অংশগ্রহণ করেে ৷ সমাবেশে প্রথমে শিক্ষার্থীদের শারিরীক কসরত করানো হয় তারপর প্রধান শিক্ষক জাতীয় পতাকা উত্তোলন করেন এবং শিক্ষার্থীরা ও শিক্ষকবৃন্দ জাতীয় পতাকার প্রতি সম্মান প্রদর্শন করেন ৷ অতঃপর যথাক্রমে পবিত্র কোরআন তেলাওয়াত, গীতাপাঠ, শপথবাক্য পাঠ এবং সমবেত কন্ঠে জাতীয় সংগীত পরিবেশন করা হয়ে থাকে । সমাবেশ শেষে প্রধান শিক্ষক শিক্ষার্থীদের উদ্দেশ্যে উপদেশ ও অনুপ্রেরণামূলক বক্তব্য প্রদান করেন ৷ এসময় সকল সহকারী শিক্ষক সমাবেশে উপস্থিত থাকেন।
পশ্চিম বীরগাঁও ইউনিয়ন
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
১৭৯৭ রিওবাম্বা ভূমিকম্প
১৭৯৭ রিওবাম্বা ভূমিকম্প ৪ ফেব্রুয়ারি ১২:৩০ ইউটিসিতে সংঘটিত হয়েছিল। ইকুয়েডরের রিওবাম্বা শহরসহ আন্তঃআন্দীয় উপত্যকার অনেক শহরে এ ভূমিকম্প অনুভূত হয়েছিল।
এ ভূমিকম্পে প্রায় ৪০,০০০ ব্যক্তির জীবনহানি ঘটে। মার্কালি স্কেলে এটির মান ছিল ১১ ও রিক্টার স্কেলে ভূকম্পনের মাত্রা ছিল ৮.৩। ইকুয়েডরের ইতিহাসে এটি সর্বাপেক্ষা মারাত্মক দুর্যোগ হিসেবে আখ্যায়িত করা হয়ে থাকে। ১৮০১-০২ মৌসুমে আলেকজান্ডার ফন হামবোল্ট এ ভূমিকম্প নিয়ে গবেষণার জন্য এলাকা পরিদর্শনে এসেছিলেন।
ক্ষয়-ক্ষতি
এলাকার উল্লেখযোগ্য ক্ষয়-ক্ষতি হয়েছিল যা কিটোর পূর্বাংশে ও রিওবাম্বার ৬০ কিলোমিটার দক্ষিণ পর্যন্ত বিস্তৃত ছিল। গুয়ারান্দা, আম্বাতো, লাতাকাঙ্গা নগর এবং সাকুইসিলি ও বানোস শহরেও এর প্রভাব পড়ে। তন্মধ্যে রিওবাম্বা ও কুইরো শহরে ব্যাপক ভূমিধ্বস হয়। টাঙ্গুরাহুয়া আগ্নেয়গিরির কাছে বহমান পাসতাজা নদী প্রায় আশি দিন বাঁধ আকারে ছিল।
হামবোল্টের বিশ্লেষণে দেখা যায় যে, এ ভূমিকম্পে অপরিমেয় ক্ষতিসাধিত হয়েছে। অনেকের মৃতদেহ লিকান নদীর অপর প্রান্তে অবস্থিত কালকা পাহাড়ের কয়েকশত ফুট উঁচুতে দেখতে পাওয়া যায় যা আদৌ বিশ্বাসযোগ্য নয়।
তিনি ত্রিশ থেকে চল্লিশ হাজার ব্যক্তির প্রাণহানির কথা বলেছেন। কিন্তু সাম্প্রতিক গবেষণায় সর্বাধিক ছয় হাজার ব্যক্তির প্রাণহানি ঘটেছে বলে জানা যায়।
ফলাফল
রিওবাম্বা শহরটি এর পূর্বেকার অবস্থানের প্রায় ২০ কিলোমিটার উত্তর-পূর্বাংশে পুনরায় প্রতিষ্ঠিত হয়। বর্তমানে ঐ স্থানে ছোট্ট শহর কাজাবাম্বা গড়ে উঠেছে।
জাতীয়তাবাদী কংগ্রেস পার্টি
জাতীয়তাবাদী কংগ্রেস পার্টি (এনসিপি) (राष्ट्रवादी कॉँग्रस पक्ष) ভারতের মহারাষ্ট্র রাজ্যের একটি আঞ্চলিক রাজনৈতিক দল।
১৯৯৯ সালের ২০ মে শরদ পওয়ার, পি এ সাংমা ও তারিক আনোয়ার ভারতীয় জাতীয় কংগ্রেস থেকে বহিষ্কৃত হন। কংগ্রেস-সভানেত্রী সনিয়া গান্ধী বিদেশি বংশোদ্ভূত হওয়ায় তারা তার বিরোধিতা করেছিলেন। পরে ২৫ মে তারা জাতীয়তাবাদী কংগ্রেস পার্টি গঠন করেন। গঠনের সময় মহারাষ্ট্রের ভারতীয় কংগ্রেস (সমাজতন্ত্রী) দলটি এনসিপি-এর সঙ্গে মিশে যায়।
এনসিপি-এর নির্বাচনী প্রতীক একটি ঘড়ি যার কাঁটাদুটি দশটা দশ (১০:১০)-এর ঘরে স্থির হয়ে রয়েছে।
এক এক রাজ্যে এক এক দলের সঙ্গে এনসিপি জোট করে রয়েছে। কেন্দ্রীয় সরকারে এনসিপি কংগ্রেস নেতৃত্বাধীন সংযুক্ত প্রগতিশীল জোট বা ইউপিএ-এর সঙ্গী। আবার কেরলে এই দল সিপিআই(এম) নেতৃত্বাধীন বাম গণতান্ত্রিক জোট এবং নাগাল্যান্ডে ভারতীয় জনতা পার্টির সঙ্গে জোটবদ্ধ। ভারতে ১৮টি রাজ্যে এই দলের অস্তিত্ব রয়েছে।
আখতারুজ্জামান ইলিয়াস
ইলিয়াস গাইবান্ধায় জন্মগ্রহণ করেন। ষাটের দশকে তার লেখালেখির শুরু। ১৯৬৪ সালে ঢাকা বিশ্ববিদ্যালয় থেকে স্নাতকোত্তর সম্পন্ন করেন তিনি। ১৯৭৬ সালে তার প্রথম ছোটগল্প সংকলন অন্য ঘরে অন্য স্বর প্রকাশিত হয়। তার প্রথম উপন্যাস চিলেকোঠার সেপাই প্রকাশিত হয় ১৯৮৬ সালে, যেটির জন্য তিনি আলাওল সাহিত্য পুরস্কার পেয়েছিলেন। দ্বিতীয় ও সর্বশেষ উপন্যাস খোয়াবনামা (১৯৯৬) বাংলা সাহিত্যের গুরত্বপূর্ণ সংযোজন। তার পাঁচটি ছোটগল্প সংকলন আর একটি প্রবন্ধ সংকলন প্রকাশিত হয়েছে।
জীবদ্দশায় সাহিত্যে অবদানের জন্য তিনি বাংলা একাডেমি সাহিত্য পুরস্কার (১৯৮৩) ও আনন্দ পুরস্কার (১৯৯৬) এবং মরণোত্তর একুশে পদক (১৯৯৯) ও |জাতীয় চলচ্চিত্র পুরস্কার (২০১৪) লাভ করেন। তার রচনা একাধিক ভাষায় অনুদিত হয়েছে, তার সৃষ্টিকর্মের অভিযোজনে নির্মিত হয়েছে চলচ্চিত্র, স্বল্পদৈর্ঘ্য চলচ্চিত্র এবং টেলিভিশন ও মঞ্চনাটক। ১৯৯৭ সালের তিনি ঢাকায় মৃত্যুবরণ করেন।
প্রাথমিক ও শিক্ষাজীবন
আখতারুজ্জামান মোহাম্মদ ইলিয়াস ১৯৪৩ সালের ১২ ফেব্রুয়ারি বাংলাদেশের গাইবান্ধা জেলার সাঘাটা ইউনিয়নের গোটিয়া গ্রামে মামার বাড়িতে জন্মগ্রহণ করেন। তার ডাক নাম মঞ্জু। তার বাবা বদিউজ্জামান মোহাম্মদ ইলিয়াস পূর্ব বাংলা প্রাদেশিক পরিষদের সদস্য (১৯৪৭-১৯৫৩) এবং মুসলিম লীগের পার্লামেন্টারি সেক্রেটারি ছিলেন। তার মায়ের নাম বেগম মরিয়ম ইলিয়াস। তিনি পিতামাতার প্রথম সন্তান। তার কনিষ্ঠ দুই ভাই হলেন শহিদুজ্জামান ইলিয়াস (১৯৪৪), নূরুজ্জামান ইলিয়াস (১৯৪৬), এবং খালিকুজ্জামান (১৯৪৯)। তার পৈতৃক বাড়ি বগুড়া শহরের নিকটবর্তী চেলোপাড়ায়। তবে তার পিতা বগুড়ার পৈতৃক বাড়ি ছেড়ে করতোয়া নদীর তীরে নারুলি গ্রামে স্থানান্তর হয়েছিলেন। ১৯৪৬ সালের দিকে পিতার সক্রিয় রাজনীতির সূত্রে তারা ঢাকায় চলে আসেন এবং সেখানে বসবাস করতে শুরু করেন।
ইলিয়াসের শিক্ষাজীবন শুরু হয় ১৯৪৯ সালে ঢাকার সেন্ট ফ্রান্সিস জেভিয়ার্স স্কুলে। এরপর ১৯৫০সালে তিনি কেএল জুবিলি স্কুলে দ্বিতীয় শ্রেনীতে ভর্তি হন। ১৯৫১ সালে তৃতীয় শ্রেণীতে বা পড়েই ইলিয়াস ঢাকা কলেজিয়েট স্কুলে ভর্তি হন। পরবর্তিতে ঢাকা ছেড়ে সপরিবারে বগুড়ায় স্থানান্তরের ফলে সেখানে তিনি ১৯৫২ সালে বগুড়া জিলা স্কুলে ভর্তি হন এবং এখান থেকেই ১৯৫৮ সালে ম্যাট্রিকুলেশন পাশ করেন। এরপর তিনি ঢাকায় চলে আসেন এবং ঢাকা কলেজে উচ্চ মাধ্যমিকে ভর্তি হন। ১৯৬০ সালে তিনি উচ্চ মাধ্যমিক পাস করেন। ইলিয়াস ঢাকা বিশ্ববিদ্যালয় থেকে ১৯৬৩ সালে বাংলায় স্নাতক ও ১৯৬৪ সালে স্নাতকোত্তর পাস করেন। বিশ্ববিদ্যালয়ে পড়াকালীন তিনি স্বাক্ষর সামের একটি কবিতাপত্রের সাথে জড়িত ছিলেন। কবি আবদুল মান্নান সৈয়দ ও আসাদ মান্নান তার সহপাঠী ছিলেন।
কর্মজীবন
তিনি কর্মজীবন শুরু করেন করটিয়া সা’দত কলেজে। যদিও কিছুদিনের মধ্যেই তিনি তা ছেড়ে দেন। এরপর জগন্নাথ কলেজে প্রভাষক পদে যোগদান করেন। ১৯৭৯ সালে সহকারী আধ্যাপক এবং ১৯৮৪ সালে সহযোগী আধ্যাপক হিসাবে তার পদোন্নতি হয়। তিনি ১৯৮৩ সাল পর্যন্ত সেখানে অধ্যাপনা করেন। এরপর ১৯৮৭ সালে তিনি প্রাথমিক শিক্ষা অধিদপ্তরের উপ-পরিচালক হিসাবে যোগ দেন। সঙ্গীত মহাবিদ্যালয়ের উপাধ্যক্ষ, মফিজউদ্দীন শিক্ষা কমিশনের বিশেষজ্ঞ এবং ঢাকা কলেজের বাংলার অধ্যাপক ও বিভাগীয় প্রধান হিসেবে দায়িত্ব পালন করেন। ১৯৭১ সালে বাংলাদেশের স্বাধীনতা যুদ্ধের সময় পরিচিত মুক্তিযোদ্ধাদের আশ্রয় দেন, গোপনে তাদের সঙ্গে যোগাযোগ রাখেন। তার লেখা "প্রতিশোধ", "অন্য ঘরে অন্য স্বর", "খোঁয়ারি", "মিলির হাতে স্টেনগান", "অপঘাত", "জাল স্বপ্ন স্বপ্নের জাল", "রেইনকোট" প্রভৃতি গল্পে পরোক্ষ বা প্রত্যক্ষভাবে উঠে এসেছে মুক্তিযুদ্ধ ও যুদ্ধপরবর্তী রাজনৈতিক এবং সামাজিক বাস্তবতা। ১৯৭৫ সালে বাকশাল গঠিত হলেও সরকারি কলেজের শিক্ষক হিসেবে বাকশালে যোগ দেওয়ার চাপ থাকলেও যোগ দেন নি।
ব্যক্তিগত জীবন ও মৃত্যু
১৯৭৩ সালে ইলিয়াস বিয়ে করেন। তার স্ত্রীর নাম সুরাইয়া তুতুল। তিনি সিরাজগঞ্জ মহিলা কলেজের ইতিহাসের প্রভাষক ছিলেন। ১৯৭৪ সালে তাদের পুত্র আন্দালিব ইলিয়াসেরর জন্ম হয়।
১৯৯৬ সালের ১৩ জানুয়ারি ইলিয়াসের ক্যান্সার ধরা পড়ে। রোগটি দেরিতে ধরা পড়ার কারণে তার অবস্থা ক্রমশ খারাপ হতে থাকে। ওই বছরেরই ২০ মার্চ তার ক্যান্সার আক্রান্ত ডান একটি পা পুরোপুরিভাবে কেটে বাদ দিতে হয়। কিছুদিন ভুগে অবশেষে ক্যান্সারজনিত কারণেই তিনি ১৯৯৭ সালের ৪ জানুয়ারি ঢাকার মালিবাগে কমিউনিটি হাসপাতালে মৃত্যুবরণ করেন। তাকে দক্ষিণ বগুড়া গোরস্থানে সমাহিত করে হয়।
সাহিত্যকর্ম
বিদ্যলয়ে পড়ার সময়ে ইলিয়াসের লেখালিখেতে হাতেখড়ি ঘটে। ১৯৫২ সালে কলকাতা থেকে প্রকাশিত সত্যযুগ পত্রিকার সাহিত্যপাতায় তার কবিতা ছাপা হয়। যদিও ১৯৬০-এর দশকে তিনি লেখালেখিতে পুরোপুরি সক্রিয় হন। সাহিত্যে তার হাতেখড়ি ঘটেছিল কবিতার মধ্য দিয়ে। যদিও পরে তিনি গল্প লেখা শুরু করেন। তার কিছু কাজ অন্য ভাষায় অনূদিত হয়েছে।
ছোটগল্প
১৯৫২ সালে আজাদ পত্রিকার ছোটোদের পাতা মুকুলের মাহফিলে ইলিয়াসের প্রথম গল্প ছাপা হয়। দশম শ্রেণীতে পড়াকালীন সওগাত পত্রিকায় তার গল্প ছাপা হয়েছিল। ঢাকা কলেজে পড়ার সময় তিনি নিয়মিত গল্প লিখতে শুরু করেন। ১৯৬১ সালে ঢাকা বিশ্ববিদ্যালয়ে পড়ার সময় জলবসন্তে আক্রান্ত হয়ে তিনি কিছুকাল হাসপাতালে থাকেন, পরবর্তীতে সেই অভিজ্ঞতার আলোকে "অতন্দ্র" নামের একটি গল্প লিখেছিলেন। পরে সেটি সমকালে প্রকাশিত হয়েছিল। সমকালে প্রকাশিত তার আরেকটি উল্লেখযোগ্য গল্প "স্বগতমৃত্যুর পটভূমি"। ১৯৬৪ সালে আবদুল্লাহ আবু সায়ীদ সম্পাদিত সাম্প্রতিক ধারার গল্প সংকলনে ইলিয়াসের "স্বগতমৃত্যুর পটভূমি" গল্প প্রকাশিত হয়েছিল। ১৯৬৯ সালে আসন্ন লিটল ম্যগাজিনে তার চিলেকোঠায় গল্পটি প্রকাশিত হয়। এছাড়াও ষাটের দশকে তার নিরুদ্দেশ যাত্রা'' গল্প প্রকাশিত হয়।
উপন্যাস
১৯৬৫ সালে আবদুল্লাহ আবু সায়ীদ সম্পাদিত কণ্ঠস্বর পত্রিকায় আন্ধকারকে কেঁদে নামে ইলিয়াসের একটি উপন্যাসের বিজ্ঞাপন ছাপা হয়েছিল, যদিও এ নামে তার কোন উপন্যাস প্রকাশিত হয় নি। ১৯৭৫ সালে দৈনিক সংবাদের সাহিত্যপাতায় তার প্রথম উপন্যাস চিলেকোঠার সেপাই ধারাবাহিকভাবে ছাপা হতে শুরু করে। যদিও তৎকালীন সরকার পরিবর্তনের কারণে উপন্যাসটি প্রকাশ বন্ধ করে দেয়। ১৯৮১ সাল থেকে ১৯৮৩ সাল পর্যন্ত উপন্যাসটি সাপ্তাহিক রোববার পত্রিকায় ধারাবাহিকভাবে প্রকাশিত হয়। ১৯৮৬ সালে এটি তার প্রথম উপন্যাস হিসাবে গ্রন্থাকারে প্রকাশিত হয়। এই উপন্যাসের জন্য তিনি আলাওল সাহিত্য পুরস্কার লাভ করেন। ১৯৯৪ দৈনিক জনকণ্ঠ পত্রিকায় তার দ্বিতীয় ও সর্বশেষ উপন্যাস খোয়াবনামা ধারাবাহিকভাবে প্রকাশিত হতে শুরু করে এবং ১৯৯৫ সালে সম্পূর্ণ প্রকাশের আগেই বন্ধ হয়ে যায়। পরে ১৯৯৬ সালে গ্রন্থাকারে প্রকাশের পর এই উপন্যাসের জন্য তিনি সা’দত আলি আখন্দ সাহিত্য পুরস্কার ও আনন্দ পুরস্কার লাভ করেন। এই উপন্যাস থেকে নাটক মঞ্চস্থ হয়েছে। ইলিয়াসের অসমাপ্ত উপন্যাস করতোয়া মাহাত্ম্য।
গ্রন্থতালিকা
প্রকাশিত, অপ্রকাশিত, অগ্রন্থিত মিলিয়ে ইলিয়াসের সর্বমোট ৩১টি গল্প রয়েছে। যার তার ৫টি গল্পসংকলনে ২৩টি প্রকাশিত হয়েছে, বাকিগুলো তার মৃত্যুপরবর্তী অপ্রকাশিত-অগ্রন্থিত সংকলনসমূহে প্রকাশিত হয়েছে।
জিএমএমটিভি
'জিএমএমটিভি' (จีเอ็มเอ็มทีวี, গ্র্যামি টেলিভিশন নামে পরিচিত) হলো একটি টেলিভিশন প্রযোজনা প্রতিষ্ঠা এবং ট্যালেন্ট এজেন্ট সহায়ক থাই বিনোদন সংস্থা, যা জিএমএম গ্র্যামির জন্য টিভি প্রোগ্রাম, টিভি সিরিজ, গান এবং সঙ্গীত ভিডিও তৈরি করে। এটি ৩ আগস্ট, ১৯৫৫ তারিখে প্রতিষ্ঠিত হয়েছিল। । বর্তমানে, মি. সতাপর্ন পানিছ্রাকসাপং (Sataporn Panichraksapong) হলেন কোম্পানিটির ব্যবস্থাপনা পরিচালক।
ইতিহাস
টেলিভিশন উৎপাদন শিল্প পরিচালনা করতে সংস্থার বিপণন বিভাগকে পৃথক প্রতিষ্ঠান হিসাবে তৈরি করা হয়েছিল। সেই সময় যথাক্রমে মিসেস দুয়াংজাই লোরলিটুইট এবং মিসেস সাইথিপ মন্ট্রিকুল না আয়ুধায়া ছিলেন পরিচালক; এবং সংস্থাটি চ্যানেল থ্রি, চ্যানেল ফাইভ, চ্যানেল সেভেন, এবং আইটিভিতে প্রচারিত টিভি গেম শো এবং সংগীত শো উৎপাদন শুরু করে।
২০০৭ সালে, সাইথিপ মন্ট্রিকুল না আয়ুধায়া জিএমএম মিডিয়া পাবলিক কোম্পানি লিমিটেড পরিচালনার জন্য জিএমএমটিভি ছেড়ে চলে যান। ফলস্বরূপ, জনাব সতাপর্ন পানিপ্রকাশাপং, যিনি তৎকালীন উপ-ব্যবস্থাপনা পরিচালক ছিলেন, নতুন ব্যবস্থাপনা পরিচালক হিসেবে যোগদান করেন এবং কোম্পানির নাম বদলে রাখেন  জিএমএমটিভি কোম্পানি লিমিটেড। ২রা ফেব্রুয়ারি, ২০০৯ এ সংস্থাটি চ্যানেল ৫ এ প্রচারিত কিছু টিভি শো নিজের চ্যানেলে সরিয়ে ব্যাং চ্যানেল নামে একটি কেবল এবং স্যাটেলাইট টেলিভিশন চ্যানেল চালানো শুরু করে এবং গেমটি বাদ দিয়ে অন্যান্য ঘরানার বিভিন্ন টেলিভিশন প্রোগ্রাম উৎপাদন শুরু করে।
৫ ডিসেম্বর, ২০১৫-তে, জিএমএমটিভির পরিচালনা পর্ষদ এর কেবল এবং স্যাটেলাইট টেলিভিশন চ্যানেলটি বন্ধ করার পক্ষে ভোট দেয় এবং এর পরিবর্তে তারা ওয়ান৩১ এবং জিএমএম ২৫ এর টেলিভিশন উৎপাদন ফোকাস করে যা জিএমএম কোম্পানি লিমিটেডের একটি ডিজিটাল চ্যানেল। ফলস্বরূপ, ব্যাং চ্যানেল 31 ডিসেম্বর, ২০১৫ থেকে সম্প্রচার বন্ধ করে দিয়েছে।
২৪ শে আগস্ট, ২০১৭, টিসিসি গ্রুপ (থাইল্যান্ড) কর্তৃক জিএমএম ২৫ অধিগ্রহণের সাথে সাথে, জিএমএম গ্র্যামির পরিচালনা পর্ষদ জিএমএমটিভিটির জিএমএম ২৫ এর হোল্ডিং সংস্থা জিএমএম চ্যানেল ট্রেডিং কোম্পানী লিমিটেডের ১০০% শেয়ারহোল্ডিং মওকুফ করার সিদ্ধান্ত নিয়েছে। সেই থেকে এই সংস্থাটি জিপিএম 25 এর সহকারী হয়ে আছে সাইথিপ মন্ট্রিকুল না আয়ুধায়া, পানোটে সিরিভোধনভকদি, এবং ঠাপানা সিরিভাধনভকদিকে পরোক্ষ পরিচালনা পর্ষদ হিসাবে।
বর্তমানে, জিএমএমটিভি মূলত ওয়ান৩১ এবং জিএমএম ২৫ এর জন্য টেলিভিশন শো, নাটক এবং টেলিভিশন সিরিজ উৎপাদন করে চলেছে, যদিও সংস্থাটি জিএমএম ২৫ এর ব্যবসায়িক ইউনিট হিসাবে রুপান্তর হয়েছিল।
কুশীলবগণ
টিভি উপস্থাপক, হোস্ট, অভিনেতা এবং গায়ক সহ বর্তমানে জিএমএমটিভি- এর অধীনে শিল্পীরা!
টিভি অনুষ্ঠান
জিএমএম ২৫ -তে প্রতি ২০:৩০ আইসিটি স্লটে প্রাইমটাইমে সম্প্রচারিত নাটক এবং সমপ্রেমী সিরিজ (বয় লাভ, BL) ছাড়াও, জিএমএমটিভি বিভিন্ন শোও তৈরি করে যা জিএমএম ২৫ -তে প্রচারিত হয় । প্রতিটি শো'র পুরো পর্বগুলি জিএমএমটিভির ইউটিউব চ্যানেলের মাধ্যমেও প্রচারিত হয়েছিল
অনলাইন শো
জিএমএমটিভি একটি ইউটিউব চ্যানেলের মাধ্যমে অনলাইন শো প্রকাশ করে ।
ডিস্কোগ্রাফি
জিএমএমটিভি জিএমএমটিভি রেকর্ডস  নামে একটি রেকর্ড লেবেল পরিচালনা করে যা উত্পাদনের দায়িত্ব নেয়, জিএমএম গ্র্যামি তাদের উৎপাদন সুপারভাইজার এবং নির্বাহী প্রযোজক হিসাবে। একটি গানের কণ্ঠশিল্পী হয় GMMTV- এর অধীনে একজন শিল্পী অথবা GMM গ্র্যামি সংঘের কোনো সহযোগী হতে পারে।
খাদিজা আমিন
কর্মজীবন
খাদিজা আমিন বিয়ে করেন নূরুল আমিন তালুকদারকে, সংসদ সদস্য, বাংলাদেশ জাতীয়তাবাদী দলের নেতৃত্বাধীন চার দলীয় জোটের নেত্রকোণা-৩ আসন থেকে। খাদিজা তার দ্বিতীয় স্ত্রী ছিলেন। তার বাবা ছিলেন একজন শিল্পী। তাদের তিন সন্তান। ২০০৩ সালের মে মাসে তার স্বামী মারা যান, নেত্রকোণা-৩ সংসদ আসন খালি ছিলো। উপ-নির্বাচনের মাধ্যমে আসনের জন্য প্রার্থী ডাকা হয় এবং তিনি তার প্রার্থীতা ঘোষণা করেন। তিনি বাংলাদেশ জাতীয়তাবাদী দলের মনোনীত হন। তার প্রতিদ্বন্দ্বী ছিলেন আওয়ামী লীগের সাবেক সংসদ সদস্য ও আওয়ামী লীগের প্রার্থী অ্যাডভোকেট জুবদ আলী। ২০০৩ সালের আগস্ট মাসে তিনি নেত্রকোণা জেলার নেত্রকোণা-৩ থেকে সংসদ নির্বাচিত হন। পরবর্তী জাতীয় নির্বাচনের আগে কেদুয়া উপজেলা ও আতাপাড়া উপজেলায় বাংলাদেশ জাতীয়তাবাদী দলের স্থানীয় কর্মী ২০০৬ সালে জাতীয় পার্টির সাবেক সদস্য থাকার জন্য গঠিত দলের কাউন্সিলের প্রতিবাদ করেছিলেন।
অতুল বসু
অতুল বসু (Atul Basu; ২২ ফেব্রুয়ারি,১৮৯৮ - ১০ জুলাই,১৯৭৭) হলেন একজন বাঙালি চিত্রশিল্পী। তিনি প্রাকৃতিক দৃশ্য, প্রতিকৃতি এবং পল্লীদৃশ্য বাস্তবানুগ ধারায় ফুটিয়ে তুলতে বিশেষ পারঙ্গম ছিলেন। ছবি আঁকার জন্য তিনি মূলত তেল রং ব্যবহার করতেন।
জীবনী
অতুল বসু ১৮৯৮ সালে বাংলাদেশের ময়মনসিংহে জন্মগ্রহণ করেন। তার ছেলেবেলা ময়মনসিংহ শহরেই কেটেছে। ন্যাশনাল কাউন্সিল অফ এডুকেশন-এর ময়মনসিংহ শাখায় তার প্রাথমিক শিক্ষা সম্পন্ন হয়। এরপর পড়াশোনা করেন ভারতের পশ্চিম বঙ্গের রাজধানী কলকাতার জুবিলি আর্ট একাডেমিতে। এই আর্ট একাডেমির পাঠ্যসূচি বাংলার অন্য আট দশটি সাধারণ বিদ্যাপীঠের মত ছিল না। সেখানে তার সহপাঠী ছিলেন হেমেন্দ্রনাথ মজুমদার এবং ভবানীচরণ লাহা। এখানকার ছাত্র থাকাকালীন সময়ে তিনি লন্ডনে অধ্যয়ন এবং ইউরোপ জুড়ে বিশেষ ভ্রমণের জন্য বৃত্তি পান। তার চিত্রকলার বিষয়বস্তু বিনির্মাণে এই ভ্রমণ বিশেষ প্রভাব রেখেছিল।
চিত্রকলা বিষয়ক তিনটি প্রতিষ্ঠান নির্মাণে অতুল বসুর ভূমিকা ছিল। ১৯১৯ সালে হেমেন্দ্রনাথ মজুমদার ইন্ডিয়ান একাডেমি অফ আর্ট প্রতিষ্ঠা করেন। এক্ষেত্রে অতুল বসু তাকে সহায়তা করেছিলেন। এই প্রতিষ্ঠান বাস্তববাদের উপর গুরুত্বারোপ করত এবং বাংলার স্কুলগুলোতে এর জনপ্রিয়তা বৃদ্ধির চেষ্টা করত। ওয়াস টেকনিকে অঙ্কিত লিরিক্যাল থিমের সাথে এর সুস্পষ্ট পার্থক্য ছিল। এই একাডেমি মূলত প্রতিকৃতি, প্রাকৃতিক দৃশ্য এবং পল্লীর চিত্র অঙ্কনের ধারাকে অনুসরণ করেছিল। ১৯২১ সালে ভবানীচরণ লাহার সহযোগিতায় অতুল বসু সোসাইটি অফ ফাইন আর্টস প্রতিষ্ঠা করেন। এই সোসাইটি প্রচলিত প্রাচ্য কলাচিত্রের তৎপরতা ও প্রদর্শনীর বিরুদ্ধে প্রতিবাদের মাধ্যম হিসেবে কাজ করেছিল। এছাড়া ১৯৩৩ সালে প্রদোৎকুমার ঠাকুর কর্তৃক একাডেমি অফ ফাইন আর্টস প্রতিষ্ঠার সময়ও অতুল বসু সক্রিয় সহযোগিতা করেন। তিনি কিছুকাল আবার কলকাতা স্কুল অফ আর্টস-এর অধ্যক্ষের দায়িত্ব পালন করেন।
চিত্রকর্ম
মূলত তেল রং ব্যবহার করে অতুল বসু তার শৈল্পিক অভিব্যক্তির বহিঃপ্রকাশ ঘটাতেন। তার চিত্রকর্মে কোমল উপস্থাপনা বিশেষ ভূমিকা রেখেছিল। কেবল সে চিত্রশিল্পীর পক্ষেই এটি সম্ভব যে তার শৈল্পিক পেশায় সূক্ষ্ণ কারিগরি তারতম্য সম্বন্ধে জানে। এছাড়া তার ছবিগুলোতে তুলির ব্যবহার অতি ব্যপৃত ছিল। তিনি উইন্ডসোর দুর্গ এবং বাকিংহাম প্রাসাদে সংরক্ষিত মূল বিষয়গুলো থেকে প্রতিকৃতি অঙ্কন করে বিখ্যাত হন। তার আত্মপ্রতিকৃতির শৈল্পিক মান ছিল অতি উঁচু। তার অসংখ্য শিল্পকীর্তির মধ্যে স্কেচ-এ স্যার আশুতোষ মুখোপাধ্যায়ের আবক্ষ প্রতিমূর্তি ('রয়েল বেঙ্গল টাইগার') এবং সাম্প্রদায়িক দাঙ্গাবিধ্বস্ত নোয়াখালী অভিযানের সময়ে মহাত্মা গান্ধীর চিন্তামগ্ন মূর্তিটি উল্লেখযোগ্য। ভারতের স্বাধীনতার পর সংসদে ও কলকাতার ভিক্টোরিয়া স্মৃতিসৌধে জাতীয় নেতাদের প্রতিকৃতি তার শিল্পপ্রতিভার উজ্জ্বল স্বাক্ষর।
রচিত গ্রন্থ
১৯৪৪ খ্রিস্টাব্দে কলকাতা বিশ্ববিদ্যালয় কর্তৃক প্রকাশিত "Verified Perspective"
সম্মাননা
অতুল বসু তার প্রথম শিল্প নৈপুণ্যে কলকাতা বিশ্ববিদ্যালয় হতে 'গুরুপ্রসন্ন বৃত্তি' পান। লণ্ডনের রয়াল অ্যাকাডেমির ছাত্রাবস্থায় বিখ্যাত 'আইভরি' পুরস্কার লাভ করেন।
তথ্যসূত্র
ISBN 978-81-7955-135-6 (Vol.I)
উন্মুক্ত-উৎসের সফটওয়্যার
thumb|শটওয়েল ও স্ক্যানসহ [[ট্রিস্কল গ্নু/লিনাক্স অপারেটিং সিস্টেমের স্ক্রিনশট। তিনটিই উন্মুক্ত উৎস]]
উন্মুক্ত উৎস সফটওয়্যার বা ওপেন-সোর্স সফটওয়্যার হল এক ধরনের কম্পিউটার সফটওয়্যার যেটা উন্মুক্ত উৎস লাইসেন্সের অধীনে প্রকাশ করা হয়, এবং সফটওয়্যারটির কপিরাইট অধিকারী ব্যবহারকারীকে সফটওয়্যারটি পরিবর্তন, পরিবর্ধন, সম্পাদনা এবং উন্নয়নের অধিকার প্রদান করে একই সাথে তাকে সফটওয়্যারটি বিতরণেরও অধিকার প্রদান করে।
কিছু উন্মুক্ত উৎস লাইসেন্স মুক্ত উৎস লাইসেন্সের সংজ্ঞা মেনে প্রকাশ করা হয় আবার এমন অনেক উন্মুক্ত উৎস সফটওয়্যার আছে যা পাবলিক ডোমেইন লাইসেন্সের অধীনে প্রকাশিত।
উন্মুক্ত উৎস সফটওয়্যার প্রায় সময়ই ডেভলপ করা হয় সকলের দলগত প্রচেষ্টার মাধ্যমে। উন্মুক্ত উৎস ডেভলপমেন্টের একটি উজ্জ্বল উদাহরণ হল উন্মুক্ত উৎস সফটওয়্যার, একই সাথে উন্মুক্ত কন্টেন্ট আন্দোলনও দিন দিন জনপ্রিয়তা পাচ্ছে।
স্ট্যান্ডিশ গ্রুপের একটি প্রতিবেদনে বলা হয়েছে উন্মুক্ত উৎস সফটওয়্যার ব্যবহার করার ফলে গ্রাহকদের প্রতিবছর ৬ হাজার কোটি টাকা সাশ্রয় হয়।
সংজ্ঞা
মুক্ত উৎসের সংজ্ঞা ব্যবহার করা হয় যেকোন ধরনের মুক্ত উৎস উদ্যোগের ক্ষেত্রে। কোন সফটওয়্যার লাইসেন্সসমূহ মুক্ত উৎসের আওতায় পড়বে সেটি নির্ধারনের জন্য এই সংজ্ঞা ব্যবহার করা হয়।
এই সংজ্ঞাটি তৈরী করা হয়েছে ডেবিয়ান মুক্ত সফটওয়্যার নির্দেশিকার উপর ভিত্তি করে। ব্রুস পেরেন্স সর্বপ্রথম এটি তৈরীর কাজ শুরু করেছিলেন। উন্মুক্ত উৎস সফটওয়্যারের সাধারণ কিছু বৈশিষ্ট্য এখানে বর্ণনা করা হয়েছে। এছাড়া ৩য় পয়েন্টে মুক্ত সফটওয়্যার এবং উন্মুক্ত উৎস সফটওয়্যারের মধ্যে আইনি পার্থক্য উল্লেখ করা হয়েছে। ওপেন কন্টেন্ট লাইসেন্স বিষয়ে বর্ণনা রয়েছে ৫ম এবং ৬ষ্ঠ অংশে, যেখানে এই ধরনের তথ্যের ব্যবহারকারী এবং এর ব্যবহার সম্পর্কে বলা হয়েছে। ক্রিয়েটিভ কমন্স লাইসেন্স পণ্যের বাণিজ্যিক ব্যবহারের অনুমতি দেয় না।
ইতিহাস
ফ্রি সফটওয়্যার আন্দোলন শুরু হয় ১৯৮৩ সালে। পরবর্তীতে ১৯৯৮ সালে ফ্রি সফটওয়্যার এর পরিবর্তে উন্মুক্ত উৎস সফটওয়্যার open source software (OSS) কথাটি ব্যবহার শুরু হয়। এর মাধ্যমে আন্দোলনের মূল কথাগুলি সঠিকভাবে প্রকাশ করা বাণিজ্যিক ক্ষেত্রে ব্যবহারে সহজ হয়। সফটওয়্যার ডেভলপারগণ তাদের তৈরী সফটওয়্যার মুক্ত উৎস লাইসেন্সের অধীনে প্রকাশ করে থাকেন যেন অন্যান্য ব্যবহারকারীরা এই সফটওয়্যারের উপর ভিত্তি করে নতুন কোনো সফটওয়্যার তৈরী করতে পারে অথবা এটির অভ্যন্তরীন বিভিন্ন বৈশিষ্ট বুঝতে পারে। মুক্ত উৎস সফটওয়্যার সমূহ সাধারণত যে কোন ব্যবহারকারী সম্পাদনা করতে, নতুন অপারেটিং সিস্টম এবং প্রসেসর আর্কিটেকচারের উপযোগী করে তৈরী করতে বিতরণ এবং বাজারজাত করার অনুমতি দেয়। স্কলার ক্যাসন এবং রায়ন গবেষণার মাধ্যমে মুক্ত উৎস সফটওয়্যার ব্যবহার করার বেশ কিছু কারণ অনুসন্ধান করেছেন।-
মুক্ত উৎসের সংজ্ঞা, উল্লেখযোগ্যভাবে মুক্ত উৎস দর্শনকে উপস্থাপন করে। একই সাথে এর মাধ্যমে মুক্ত উৎস সফটওয়্যারসমূহ ব্যবহার, সম্পাদনা, বিতরণ পদ্ধতির প্রতি দিক নির্দেশনা দেয়। সফটওয়্যার লাইসেন্সের মাধ্যমে ব্যবহারকারীদের এমন কিছু অধিকার দেয়া হয় যা অন্যান্য ক্ষেত্রে কপিরাইন আইনে মালিকের নিকট সংরক্ষিত থাকে।
বহুল ব্যবহৃত মুক্ত উৎস পণ্য
সাধারণত মুক্ত উৎস সফটওয়্যার প্রকল্পসমূহ তৈরী এবং ব্যবস্থাপনার দায়িত্বে থাকেন একদল স্বেচ্ছাসেবক প্রোগ্রামার। অত্যধিক জনপ্রিয় মুক্ত উৎস পণ্যের মধ্যে রয়েছে অ্যাপাচি এইচটিটিপি সার্ভার, ই-কমার্স প্লাটফর্ম ওএসকমার্স, ইন্টারনেট ব্রাউজার মোজিলা ফায়ারফক্স। গ্নু/ লিনাক্স হল অন্যতম সফল মুক্ত উৎস প্রকল্প, এটি একটি মুক্ত উৎস ইউনিক্স-সদৃশ অপারেটিং সিস্টেম। কিছু কিছু ক্ষেত্রে মুক্ত উৎস সফটওয়্যার ব্যবহার একটি আদর্শ হিসাবে গ্রহণ করা হয়, যেমন অ্যাসটেরিক্স (পিবিএক্স) ভিত্তিক ভিওআইপি অ্যপলিকেশন। মুক্ত উৎস স্ট্যান্ডার্ড শুধুমাত্র মুক্ত উৎস সফটওয়্যারেই ব্যবহার করা হয় এমন নয়। যেমন মাইক্রোসফট মুক্ত ডকুমেন্ট ফরম্যাট গ্রহণ করার মাধ্যমে মুক্ত উৎস আলোচনায় এসেছে, মূলত তারা অফিস মুক্ত এক্সএমএল ফরম্যাট নামে একটি নতুন মুক্ত স্ট্যান্ডার্ড তৈরী করেছে।
রাজগোদা রেলওয়ে স্টেশন
রাজগোদা রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি রাজগোদা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৮২ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ১৫ কি.মি. দূরে স্টেশনটি অবস্থিত।
ইতিহাস
রাজগোদা রেলওয়ে স্টেশনটি পশ্চিমবঙ্গের ৪১ নং জাতীয় সড়ক, রাজগোদা তে অবস্থিত। স্টেশন কোড হল (আরজিএ)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি শহীদ মাতঙ্গিনী, রঘুনাথবাড়ী এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, হাওড়া-তমলুক লোকাল, পাঁশকুড়া-দীঘা লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।
চুমুরদী ইউনিয়ন
চুমুরদী ইউনিয়ন বাংলদেশের ঢাকা বিভাগের ফরিদপুর জেলার ভাঙ্গা উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জন বেক
জন এডওয়ার্ড ফ্রান্সিস বেক (John Beck; জন্ম: ১ আগস্ট, ১৯৩৪ - মৃত্যু: ২৪ এপ্রিল, ২০০০) ওয়েলিংটন এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন জন বেক।
প্রথম-শ্রেণীর ক্রিকেট
১৯৫৩-৫৪ মৌসুম থেকে ১৯৬১-৬২ মৌসুম পর্যন্ত জন বেকের প্রথম-শ্রেণীর খেলোয়াড়ী জীবন চলমান ছিল। অসাধারণ ফিল্ডার ছিলেন তিনি। সকল ধরনের শট খেলায় নিপুণতা দেখান। কিন্তু, খুব দ্রুত রান তোলার দিকে মনোনিবেশ ঘটাতেন। ব্যাটিংয়ের পাশাপাশি মিডিয়াম পেস বোলিংয়ে দক্ষ ছিলেন।
১৯৫৪-৫৫ মৌসুম থেকে ১৯৬১-৬২ মৌসুম পর্যন্ত ওয়েলিংটনের পক্ষে খেলে মিশ্র সফলতার স্বাক্ষর রাখেন জন বেক। তন্মধ্যে, ১৯৫৫-৫৬ মৌসুমে ক্যান্টারবারির বিপক্ষে ১৪৯ রানের ব্যক্তিগত সর্বোচ্চ রানের ইনিংস খেলেন।
ওয়েলিংটন ও নর্থ আইল্যান্ডের সদস্যরূপে প্রথম-শ্রেণীর ক্রিকেটে অংশ নিয়েছেন। ৪১টি খেলায় অংশ নিয়ে ২৩.৯০ গড়ে ১,৫০৮ রান তুলেন।
আন্তর্জাতিক ক্রিকেট
আক্রমণধর্মী বামহাতি ব্যাটসম্যানের ভূমিকায় অবতীর্ণ হয়েছিলেন জন বেক। পাশাপাশি ফিল্ডার হিসেবে বেশ সুনাম কুড়িয়েছিলেন তিনি। ১৯ বছর বয়সে ১৯৫৩-৫৪ মৌসুমে দক্ষিণ আফ্রিকা গমনার্থে তাকে নিউজিল্যান্ড দলে রাখা হয়। অথচ, এরপূর্বে তিনি কোন প্রথম-শ্রেণীর ক্রিকেট খেলায় অংশগ্রহণ করেননি। তবে, বিদ্যালয় জীবনে তার চমৎকার ক্রীড়াশৈলী ও প্রতিশ্রুতিশীলতাকে বিবেচনায় আনা হয়েছিল। কেপটাউনে অনুষ্ঠিত সিরিজের তৃতীয় ও নিজস্ব দ্বিতীয় টেস্টে ৯৯ রানে দূর্ভাগ্যজনকভাবে রান আউটের শিকার হয়েছিলেন তিনি। মূলতঃ স্ট্রাইক তুলে দেয়ার কারণে খেসারত গুণতে হয় তাকে। এ পর্যায়ে পঞ্চম উইকেটে জন রিডের সাথে ১৭৪ রানের জুটি গড়েছিলেন। তন্মধ্যে, দ্বিতীয় দিনে মধ্যাহ্নভোজন ও চাবিরতির মাঝখানে দুই ঘণ্টায় তারা ১৬৫ রান তুলেছিলেন।
ওয়েস্ট ইন্ডিজের মুখোমুখি
অংশগ্রহণকৃত আট টেস্টে ২৬.৮০ গড়ে ৩৯৪ রান তুলেছিলেন তিনি। ক্রিকেটের পাশাপাশি রাগবি ও টেনিস খেলতেন এবং ট্র্যাক এন্ড ফিল্ডে সফলতা পেয়েছেন। তবে, সমগ্র জীবনে ক্রিকেটের দিকেই তার আগ্রহ ছিল সমধিক। তার বয়সী অন্যতম সেরা রহস্যময় খেলোয়াড় হিসেবে চিত্রিত হন। তার মাঝে প্রতিশ্রুতিশীলতার স্বাক্ষর ছিল ও তিনি কোন কিছুই দক্ষতা প্রদর্শন করতে পারেননি। সর্বত্র ধারণা করা হয় যে, নিয়মানুবর্তীতার অভাবেই তিনি তার প্রতিভাকে বিকশিত করতে পারেননি।
২৪ এপ্রিল, ২০০০ তারিখে ৬৫ বছর বয়সে ওয়েলিংটনের ওয়াইকানেই এলাকায় জন বেকের দেহাবসান ঘটে। অকল্যান্ডে ১৯৫৬ সালে বিজয়ী দলের পুণর্মিলনী অনুষ্ঠানে যোগদানের এক সপ্তাহ পর তার মৃত্যু হয়। তার আত্মার শান্তি কামনায় ছয়জন জীবিত খেলোয়াড় এক মিনিট নিরবতা পালন করেন।
চার্লস কর্নওয়ালিস
লর্ড চার্লস কর্নওয়ালিস (৩১ ডিসেম্বর ১৭৩৮ – ৫ অক্টোবর ১৮০৫) একজন ব্রিটিশ সামরিক অধিনায়ক যিনি গভর্নর জেনারেল হিসাবে ব্রিটিশ ভারত শাসন ক'রে ইতিহাসে অমর হয়ে আছেন। ১৭৩৮ খ্রিষ্টাব্দের ৩১ ডিসেম্বর নববর্ষের প্রাককালে কর্নওয়ালিসের জন্ম হয় লন্ডনের মেফেয়ারে একটি অভিজাত পরিবারে। আমেরিকার স্বাধীনতা আন্দোলনকালে একজন ডাকসাইটে ব্রিটিশ জেনারেল হিসেবে তার পরিচিতি ছিল সর্বত্র। ভারত এবং আয়ারল্যান্ডে দায়িত্ব পালনকালে উভয় দেশে তিনি চিরস্থায়ী বন্দোবস্ত এবং অ্যাক্ট অব ইউনিয়ন নামে দুটি যুগান্তকারী আইন পাস করেন।
আই অ্যাম শি-মিস ইন্ডিয়া ইউনিভার্স
আই অ্যাম শি-মিস ইন্ডিয়া ইউনিভার্স ছিল ভারতের একটি জাতীয় সুন্দরী প্রতিযোগিতা যা ২০১০ থেকে ২০১২ পর্যন্ত তার বিজয়ীকে মিস ইউনিভার্স প্রতিযোগিতায় পাঠাত।
চার্লস কর্নওয়ালিস
জীবন
১৭৬২-৯২ খ্রিষ্টাব্দ পর্যন্ত তিনি ছিলেন ব্রিটিশ সেনা কর্মকর্তা ও ঔপনিবেশিক শাসক। ১৭৫৭ খ্রিষ্টাব্দে সামরিক বাহিনীতে প্রবেশ করেন। ১৭৬২ সালে বাবা চার্লস কর্নওয়ালিসের (পঞ্চম ব্যারন কর্নওয়ালিস) মৃত্যুর পর তিনি আর্লের (ব্রিটেনের সম্ভ্রান্ত ব্যক্তিবিশেষ) পদমর্যাদায় হাউস অব লর্ডসে বাবার স্থলাভিষিক্ত হন। তিনি আমেরিকার স্বাধীনতা যুদ্ধে অংশগ্রহণকার প্রসিদ্ধ ব্রিটিশ সামরিক অধিনায়ক। তবে ১৭৮১ খ্রিষ্টাব্দে সাউথ ক্যারোলাইনাতে ব্যাটল অব ইয়র্কটাউনে মার্কিন ও ফরাসী বাহিনীর হাতে তিনি পর্যুদস্ত হন। ১৭৮৬ খ্রিষ্টাব্দে তাকে নাইট খেতাবে ভূষিত করা হয়। অত:পর তাকেঁ গভর্নর জেনারেল এবং কমান্ডার ইন চিফ নিযুক্ত করে ভারতে প্রেরণ করা হয়। তৃতীয় মহীশূর যুদ্ধে (শ্রীরঙ্গপত্তমের যুদ্ধ) বিশ্বাসঘাতকতার সুযোগে তিনি টিপু সুলতানকে পরাজিত করতে সক্ষম হন। ১৭৯৩ খ্রিষ্টাব্দ পর্যন্ত তিনি গভর্নর জেনারেল হিসাবে ব্রিটিশ ভারত শাসন করেন।
আই অ্যাম শি-মিস ইন্ডিয়া ইউনিভার্স
ইতিহাস
২০১০ সালে, ফেমিনা মিস ইন্ডিয়া মিস ইউনিভার্সে প্রতিনিধি পাঠানোর তার একচেটিয়া অধিকার হারায় এবং তন্ত্র এন্টারটেইনমেন্ট প্রাইভেট লিমিটেড, প্রাক্তন মিস ইউনিভার্স এবং বলিউড অভিনেত্রী সুস্মিতা সেনের সহযোগিতায়, একই বছরে প্রতিযোগিতার আয়োজন করে।
চার্লস কর্নওয়ালিস
আমেরিকায় পরাজয়
বলা হয় তার কারণেই আমরিকা ব্রিটিশদের হাত ছাড়া হয়ে যায়। তিনি আমেরিকার স্বাধীনতা সংগ্রাম অবদমনে সাফল্যের সঙ্গে যুদ্ধ করলেও ১৭৮১ খ্রিষ্টাব্দে সাউথ ক্যারোলাইনাতে ব্যাটল অব ইয়র্কটাউনে মার্কিন ও ফরাসী বাহিনীর হাতে পর্যুদস্ত হন। ১৭৭৬ খ্রিষ্টাব্দে একজন মেজর জেনারেল হিসাবে তার মার্কিন ভূমিতে আগনম। তবে কয়েক বৎসরের মধ্যেই তিনি দক্ষিণের প্রধান সামরিক অধিনায়কের দায়িত্ব লাভ করেন। অধিকতর ব্রিটিশ সৈন্য আগমনে বিলম্ব হওয়ার কারণে ন্যাথনেল গ্রীনের বাহিনীর কাছে তার পরাজয় হয়।
আই অ্যাম শি-মিস ইন্ডিয়া ইউনিভার্স
ইতিহাস
২০১২ সালের মিস ইউনিভার্স প্রতিযোগিতার পর, সুস্মিতা সেন এবং তন্ত্র এন্টারটেইনমেন্ট ঘোষণা করে যে তারা মিস ইউনিভার্সের জন্য লাইসেন্স ত্যাগ করবে, কিন্তু "আই অ্যাম শি" অনুষ্ঠিত হবে কিনা তা আনুষ্ঠানিকভাবে জানায়নি।
চার্লস কর্নওয়ালিস
চিরস্থায়ী বন্দোবস্ত প্রথা
ভারতের ভূ-মালিকানা ব্যবস্থায় যুগান্তকারী পরিবর্তন আনেন লর্ড কর্নওয়ালিস। তিনি ১৭৯৩ খ্রিষ্টাব্দে চিরস্থায়ী বন্দোবস্ত প্রথা প্রবর্তন করেন। এই প্রথা কার্যত ইস্ট ইন্ডিয়া কোম্পানি সরকার ও বাংলার জমি মালিকদের (সকল শ্রেণীর জমিদার ও স্বতন্ত্র তালুকদারদের) মধ্যে সম্পাদিত একটি যুগান্তকারী চুক্তি। এই চুক্তির আওতায় জমিদার ঔপনিবেশিক রাষ্ট্রব্যবস্থায় ভূ-সম্পত্তির নিরঙ্কুশ স্বত্বাধিকারী হন। জমির স্বত্বাধিকারী হওয়া ছাড়াও জমিদারগণ স্বত্বাধিকারের সুবিধার সাথে চিরস্থায়ীভাবে অপরিবর্তনীয় এক নির্ধারিত হারের রাজস্বে জমিদারিস্বত্ব লাভ করেন।
মৃত্যু
লর্ড কর্নওয়ালিস ১৮০৫ খ্রিষ্টাব্দের ৫ অক্টোবর ভারতের গাজীপুরের গাউসপুরে মারা যান।
আই অ্যাম শি-মিস ইন্ডিয়া ইউনিভার্স
ইতিহাস
আই অ্যাম শি-মিস ইউনিভার্স ইন্ডিয়া, ২০১০ থেকে ২০১২ সাল পর্যন্ত প্রতিযোগীদের মিস ইউনিভার্সে পাঠিয়েছিলেন।
২০১৩ সালে, আই অ্যাম শি – মিস ইউনিভার্স ইন্ডিয়া মিস ইউনিভার্স অর্গানাইজেশনের সাথে তাদের চুক্তি শেষ করার পরে ফেমিনা মিস ইন্ডিয়াকে ফ্র্যাঞ্চাইজি ফেরত দেয়। ২০১৩ সাল থেকে প্রতিনিধি পাঠানোর জন্য একটি পৃথক প্রতিযোগিতা মিস ডিভা অনুষ্ঠিত হয়।
সৌদি জাতীয় সুরক্ষা কাউন্সিল
সৌদি জাতীয় নিরাপত্তা কাউন্সিল (এসএনএসসি) (مجلس الأمن الوطني) সৌদি আরবের জাতীয় সুরক্ষা, গোয়েন্দা ও বৈদেশিক নীতি কৌশল সমন্বয়ের দায়িত্বে নিয়োজিত। এটি ২০০৫ সালে কিং আবদুল্লাহ বিন আব্দুলাজিজ আল সৌদ প্রতিষ্ঠা করেছিলেন। এসএনএসসির প্রথম সেক্রেটারি জেনারেল ছিলেন প্রিন্স বন্দর বিন সুলতান, যুক্তরাষ্ট্রে প্রাক্তন সৌদি রাষ্ট্রদূত। আগস্ট ২০১৩ অবধি এসএনএসসির সহকারী সেক্রেটারি জেনারেল ছিলেন  প্রিন্স সালমান বিন সুলতান। কাউন্সিলটি ২ রা জানুয়ারী, ২০১৫ রাজা সালমান বাতিল করেছিলেন।
ইতিহাস
২০০৫ সালের ১ অক্টোবর মধ্য প্রাচ্যের অঞ্চলের প্রধান ভূ-রাজনৈতিক পরিবর্তনের প্রতিক্রিয়ায় নতুন সুরক্ষিত কিং আবদুল্লাহ দ্বারা জাতীয় নিরাপত্তা কাউন্সিল গঠিত হয়েছিল। ইরাক দখল এই অঞ্চলটিকে "পুনর্গঠন, বিশ্বায়ন ও পুনর্গঠনের একটি কেন্দ্র" হিসাবে পরিণত করেছিল, যেখানে একজন প্রধান খেলোয়াড় হিসাবে যুক্তরাষ্ট্রে প্রবেশ করেছিল। আরব উপদ্বীপে এর আঞ্চলিক প্রভাব ছাড়াও, সৌদি আরব ইসলামী বিশ্বের অন্যতম প্রধান অভিনেতা এবং বৈশ্বিক শক্তি নীতিতে এর কেন্দ্রীয় ভূমিকা রয়েছে।
ভূমিকা
কাউন্সিলটি এমন একটি সাংগঠনিক প্রক্রিয়া হিসাবে কাজ করার জন্য গঠিত হয়েছিল যা জাতীয় সুরক্ষা সম্পর্কিত কিংডমের অভ্যন্তরীণ এবং বাহ্যিক নীতিগুলিকে সমন্বয় করে এবং এটি ঘরোয়া, আঞ্চলিক এবং আন্তর্জাতিক পরিবেশে দ্রুত পরিবর্তনের ক্ষেত্রে কার্যকরভাবে প্রতিক্রিয়া জানাতে সক্ষম করে। যুদ্ধের ঘোষণা দেওয়ার এবং সুরক্ষা সংস্থাগুলি জাতীয় সুরক্ষাকে হুমকিস্বরূপ এমন কার্যক্রমে জড়িত থাকলে তদন্তের ক্ষমতা ছিল।
কাউন্সিল গঠন করা সত্ত্বেও অন্যান্য সৌদি সরকারী প্রতিষ্ঠানের মতো, বড় বড় জাতীয় সুরক্ষা সংক্রান্ত সিদ্ধান্ত রাজপরিবারের সিনিয়র সদস্যরা অব্যাহত রাখতেন।
ম্যাক্সিমিলিয়ান শেল
ম্যাক্সিমিলিয়ান শেল (Maximilian Schell) (জন্ম: ৮ ডিসেম্বর, ১৯৩০; মৃত্যু: ১ ফেব্রুয়ারি, ২০১৪) একজন একাডেমি পুরস্কার বিজয়ী অস্ট্রীয় চলচ্চিত্র অভিনেতা। সেই সাথে তিনি একজন লেখক, পরিচালক, ও প্রযোজক।
সৌদি জাতীয় সুরক্ষা কাউন্সিল
সদস্যতা
এসএনএসসির সভাপতিত্বে ছিলেন কিং (যিনি প্রধানমন্ত্রীও রয়েছেন), ক্রাউন প্রিন্স (যিনি উপ প্রধানমন্ত্রীও ছিলেন) সহ-সভাপতি ছিলেন। এর বিষয়গুলি স্থায়ী মহাসচিব সমন্বিত করেন। এটি গঠনের সময়, অন্যান্য সদস্যদের মধ্যে স্বরাষ্ট্রমন্ত্রী, বিদেশ বিষয়ক মন্ত্রী, সৌদি আরব ন্যাশনাল গার্ডের ডেপুটি কমান্ডার এবং জেনারেল ইন্টেলিজেন্স প্রেসিডেন্সির প্রধান অন্তর্ভুক্ত ছিলেন। তৎকালীন স্বরাষ্ট্রমন্ত্রী প্রয়াত প্রিন্স নয়েফ এসএনএসসির উপপ্রধান হিসাবে দায়িত্ব পালন করেছিলেন।
ম্যাক্সিমিলিয়ান শেল
প্রাথমিক জীবন
শেলের জন্ম অস্ট্রিয়ার রাজধানী ভিয়েনায়। তার মা মার্গারেট নো ভন নর্ডবার্গ ও বাবা হারম্যান ফার্ডিনান্ড শেল (de)। তার বাবা জাতিতে সুইস এবং পেশায় একজন কবি ও লেখক। এছাড়া তার একটা ওষুধের দোকান আছেন। ম্যাক্সিমিলিয়ান শেল অভিনয় পরিবার থেকে আগত। শেলের প্রয়াত বড় বোন মারিয়া শেলও একজন অভিনত্রী ছিলেন; সেই সাথে তার আরো দুই ভাইবোন কার্ল এবং ইম্মি শেল, এবং তাদের চাচাতো বোন ক্যাথরিন শেল। ১৯৩৮ সালে শেল পরিবার সুইজারল্যান্ডের জুরিখে স্থানান্তরিত হয়। সেখানে যুবক ম্যাক্সিমিলিয়ান সুইস সেনাবাহিনীতে কাজ করেছিলেন, তার পদমর্যাদা ছিলো কর্পোরাল। সুইজারল্যান্ডের বাজেল থিয়েটারে শেলের অভিনয়ের শুরু।
সৌদি জাতীয় সুরক্ষা কাউন্সিল
দ্রবণ
রাজা সালমান ২৯ জানুয়ারী ২০১৫ এ এনএসসি দ্রবীভূত করেছিলেন।
ম্যাক্সিমিলিয়ান শেল
ব্যক্তিগত জীবন
২০০০ সালে শেলের ডায়াবেটিস ধরা পড়ে। সে সময় তিনি চলচ্চিত্র জাজমেন্ট অ্যাট নুরেমবার্গ-এর মঞ্চরূপে অভিনয় করছিলেন। মানবতার বিরূদ্ধে অপরাধের প্রতি প্রতিবাদ জানাতে গিয়ে তিনি তার সরকার পক্ষের উকিলের চরিত্র পরিবর্তন করে মূল বিচারকের চরিত্রে অভিনয় করেন।
১৯৬০-এর দশকের মাঝামাঝি শেল আফ্রিকান আমেরিকান ফ্যাশন মডেল ডনিয়েল লুনার সাথে প্রেম শুরু করেন, এবং তাকে বিয়ে করার ব্যাপারেও অগ্রসর হন। যদিও পরবর্তীকালে তাদের এই বিয়েটি হয় নি। পরবর্তীকালে তিনি বিখ্যাত রাশিয়ান অভিনেত্রী নাটালিয়া আন্দ্রেইচেঙ্কোকে বিয়ে করেন, যার সাথে তার দেখা হয় টেলিভিশন ধারাবাহিক পিটার দ্য গ্রেট-এর নির্মাণের সময়। এই দম্পতির একটি কন্যা সন্তান আছে, যাঁর নাম অ্যানেস্তেশিয়া শেল (জন্ম: ১৯৮৯)। বর্তমানে তারা অস্ট্রিয়াতে বসবাস করছেন।
জন ভইট ও মার্শেলিন বার্ট্রান্ডের কন্যা অ্যাঞ্জেলিনা জোলিকে শেল ধর্মকন্যারূপে গ্রহণ করেছেন।
ভি. অনামিকা
ভি অনামিকা হলেন একজন সমসাময়িক শিল্পী। তিনি নীলাঙ্কারাই, চেন্নাই, তামিলনাড়ু তে জন্মগ্রহণ করেন। তিনি ভারতের প্রখ্যাত শিল্পী এস ধনপালের ছাত্র ছিলেন। তিনি ১৯৯৯ সালে চেন্নাইয়ের সরকারী কলেজ অফ ফাইন আর্টস থেকে ফাইন আর্টস (পেইন্টিং এবং প্রিন্ট মেকিং) বিষয়ে স্নাতকোত্তর ডিগ্রি অর্জন করেন। তিনি ২০০৫ সালে সরকারী যাদুঘরে জাদুঘরের বিষয়বস্তুর যত্ন সম্পর্কে কোর্স করেন। ২০০৬ সালে, তিনি এডিনবার প্রিন্টমেকার স্টুডিওতে জাপানি কাঠ-ব্লক মুদ্রণ শিখতে একজন পরিদর্শন শিল্পী পণ্ডিত হিসাবে স্কটল্যান্ডে গিয়েছিলেন।
পুরস্কার
তিনি ললিত কলা একাডেমি র ৫৫ তম জাতীয় আর্ট প্রদর্শনীর পুরস্কারের প্রাপক (২০১৪)। তিনি অডি রিটজ আইকন অ্যাওয়ার্ড, চেন্নাই (২০১১), চার্লস ওয়ালেস ইন্ডিয়া ট্রাস্ট অ্যাওয়ার্ড (২০১০-১১) পুরস্কার পান। তিনি ইংল্যান্ডের ওয়েস্ট ইউনিভার্সিটির ইউনিভার্সিটিতে এনামিলিং আর্ট শিখতে যুক্তরাজ্যে ভিজিটিং স্কলারশিপ অর্জন করেছিলেন। তিনি এডিনবার্গ প্রিন্টমেকার্স স্টুডিওতে প্রিন্টমেকিং রেসিডেন্সি (১৯৯৭) এর জন্য একটি ভিজিটিং আর্টিস্ট অ্যাওয়ার্ড পেয়েছেন। এই আন্তর্জাতিক প্রশংসাসহ তিনি ৬ষ্ঠ অল ইন্ডিয়া চারুকলা প্রদর্শনী (১৯৯৫), কর্ণাটক চিত্রকলার পরিশথ - কর্ণাটক, যুব শিল্পীর জন্য ললিত কলা একাডেমি বৃত্তি (২০০১)ও পান। অল ইন্ডিয়া ফাইন আর্টস অ্যান্ড ক্রাফ্টস সোসাইটির সহযোগিতায় তিনি বহু জাতীয় ও রাষ্ট্রীয় স্বীকৃতি অর্জন করেছেন। ললিত কালা একাডেমি (১৯৯৭) এর সাথে, আঞ্চলিক শিল্প প্রদর্শনী চিত্র কলা সমসেদ (১৯৯৬), মাচিলাপতনাম, অন্ধ্র প্রদেশ, আরিকামেডু আর্ট একাডেমির চতুর্থ দক্ষিণ অঞ্চল স্তরের শিল্প প্রদর্শনী কমিটি, পন্ডিচেরি (১৯৯৬) এবং ওভিয়া নুনকালাই কুজু পুরস্কার (১৯৯৫, ১৯৯৭, ১৯৯৮)ও তিনি পেয়েছেন।
অনুষদ পরিদর্শন
তিনি চার্চ পার্ক টিচার্স ট্রেনিং ইনস্টিটিউট, চেন্নাইতে শিক্ষক প্রশিক্ষণার্থীদের জন্য ২০০০-২০০৫ সালে পাঁচ বছরের জন্য আর্টের প্রভাষক হিসাবে তার শিক্ষাজীবন শুরু করেছিলেন। চেন্নাই ও কুম্বকোনামের চারুকলা কলেজের চারুকলা কলেজের দক্ষিণাচিত্রে দক্ষিণাচিত্রে আর্টস ম্যানেজমেন্ট কোর্স পড়ানোর জন্য তাকে আমন্ত্রিত করা হয়েছে।
প্রদর্শনীতে অংশগ্রহণ
আমন্ত্রিত শো
একক শো
গ্রুপ শো
তাহির সালাহভ
তাহির সালাহভ (আজারবাইজানিঃ Tahir Teymur oğlu Salahov, রাশিয়ানঃТаир Теймур оглы Салахов; ১৯২২৮ সালের ২৯ নভেম্বর, বাকুতে জন্মগ্রহণ করেন) হলেন সোভিয়েত, আজারবাইজানি এবং রাশিয়ান অঙ্কন শিল্পী এবং নকশা অঙ্কনকারী। তিনি একাধারে ইউনিয়ন অফ আর্টিস্ট অফ দ্য ইউএসএসআর এর প্রথম সচিব (১৯৭৩-১৯৯২), রাশিয়ান একাডেমি অফ আর্টস এর সহ-সভাপতি,বিশ্বব্যাপী ২০ টিরও বেশি প্রতিষ্ঠান এবং অনেক সৃষ্টিশীল প্রতিষ্ঠানের সদস্য ছিলেন। তিনি ফ্রান্স, স্পেন, জার্মানি, অস্ট্রিয়া এবং আরও অনেক দেশের শিল্প প্রতিষ্ঠানের সদস্য ছিলেন।
ইতিহাস
তার পিতা তয়মুর সালাহভ স্ট্যালিনের অবদমনের স্বীকার হয়েছিলেন। ১৯৩৭ সালে তাকে গ্রেপ্তার করা হয় এবং কিছুদিনের মধ্যেই ফাঁসি দেওয়া হয়। তার স্ত্রী এবং চার বাচ্চাকে রেখে তিনি চলে গেলেন মৃত্যুর দুনিয়ায়, কিন্তু ১৯৫৬ সালে স্ট্যালিনের মৃত্যুর আগ পর্যন্ত তয়মুর সালাহভের পরিবার তার মৃত্যু সম্পর্কে কিছুই জানতে পারেনি।
দুর্গাপুর পশ্চিম বিধানসভা কেন্দ্র
দুর্গাপুর পশ্চিম (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র। পূর্বে দুর্গাপুর-১ বিধানসভা কেন্দ্র দ্বারা অন্তর্ভুক্ত ছিল।
এলাকা
১৯৫২ সালে আউসগ্রাম কেন্দ্র যৌথ আসন ছিল। ১৯৫৭ সালে অণ্ডাল কেন্দ্র যৌথ আসন ছিল। ১৯৬২ এবং ১৯৬৭ সালে দুর্গাপুর কেন্দ্র একক আসন ছিল। অতিরিক্ত, ১৯৬৭ থেকে ১৯৭২ সাল পর্যন্ত ফরিদপুর আসন যুক্ত ছিল। ১৯৭২ সাল থেকে দুর্গাপুর যৌথ আসন ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, দুর্গাপুর-১, দুর্গাপুর-২ যথাক্রমে দুর্গাপুর পশ্চিম বিধানসভা কেন্দ্র এবং দুর্গাপুর পূর্ব বিধানসভা কেন্দ্র পুন:নবীকরণ হয়। ২৭৭ নং দুর্গাপুর পশ্চিম বিধানসভা কেন্দ্রটি ১১ থেকে ২২ এবং ২৯ থেকে ৪৩ নং ওয়ার্ড গুলি দুর্গাপুর পৌরসংস্থার অন্তর্গত।
দুর্গাপুর পূর্ব বিধানসভা কেন্দ্রটি ৩৯ নং বর্ধমান-দুর্গাপুর লোকসভা কেন্দ্র এর অন্তর্গত। পূর্বে এই কেন্দ্রটি দুর্গাপুর লোকসভা কেন্দ্র এর অন্তর্গত।
২০১১
তৃণমূল কংগ্রেসের অপূর্ব মুখোপাধ্যায় তার নিকটতম প্রতিদ্বন্দ্বী সিপিআই (এম) এর বিপ্রেন্দু কুমার চক্রবর্তীকে পরাজিত করে বিজয়ী হন।
তাহির সালাহভ
ইতিহাস
তার পরবর্তী কাজ গুলো ছিল গুরগম্ভীর ভাব সম্পন্ন এবং তাতে পাশ্চাত্যের প্রভাব ভালভাবেই লক্ষ্য করা যায়। তার পরবর্তী চিত্রকর্ম গ্র্যান্ডসন ড্যান এর প্রতিকৃতিতে (১৯৮৩, আজারবাইজান স্টেট মিউজিয়াম অফ আর্ট) যে রকম রঙের মিশ্রণ পাওয়া যায় তাতে মধ্যযুগীয় পশ্চিমা ক্ষুদ্র চিত্রকর্মের ছন্দ পাওয়া যায়।  তার রেখাগুলো আরো মধুময় এবং শান্ত হয়ে আসে তার প্যালেটও আরো আধুনিক হয়ে আসে। তার অনেক বিখ্যাত সফল চিত্রকর্মেই বিদেশী ছাপ লক্ষ্য করা যায় যেমন (মেক্সিকান করিডা; ১৬৯৬, মুস্তাফায়েভ আজারবাইজান স্টেট মিউজিয়াম অফ আর্ট)। এছাড়াও তিনি অনেক ভাবপূর্ণ নকশা এবং স্টেজ ডিজাইন প্রণয়ন করেন। ১৯৯৮ সালে সালাহভ কিগিজ প্রজাতন্ত্রের জাতীয় শিল্প একাডেমির একজন সদস্য হিসেবে নিযুক্ত হন। এই একাডেমির অন্যান্য সদস্যবৃন্দ ছিল দার্দি বায়রামভ, সুহরব কুরবানভ, তুরগুনবাই সাদ্যাকভ এবং এরবোলাট তোলেপবাই।
বর্তমানে সাহালভ মস্কোতে বাস করছেন এবং তিনি একজন অধ্যাপক। তাছাড়া মস্কো আর্ট ইন্সটিটিউটে তার একটি স্টুডিও আছে।
দুর্গাপুর পশ্চিম বিধানসভা কেন্দ্র
১৯৬২-১৯৭২ দুর্গাপুর কেন্দ্র
কংগ্রেসের আনন্দ গোপাল মুখার্জী ১৯৭২ সালে দুর্গাপুর কেন্দ্র থেকে জয়ী হন। সিপিআই (এম) এর দিলীপ মজুমদার ১৯৭১, ১৯৬৯ এবং ১৯৬৭ সালে জয়ী হন। কংগ্রেসের আনন্দ গোপাল মুখার্জী ১৯৬২ সালে জয়ী হন।
১৯৬৭-১৯৭২ ফরিদপুর কেন্দ্র
কংগ্রেসের অজিত কুমার বন্দ্যোপাধ্যায় ১৯৭২ সালে ফরিদপুর কেন্দ্র থেকে জয়ী হন। সিপিআই (এম) এর সনৎ কুমার ব্যানার্জী ১৯৭১ সালে জয়ী হন। বাংলা কংগ্রেস এর মনোরঞ্জন বক্সী ১৯৬৯ এবং ১৯৬৭ সালে জয়ী হন।
ফিনাল দেল হুয়েগো
ফিনাল দেল হুয়েগো (Final del juego) বা খেলা শেষে প্রখ্যাত আর্জেন্টাইন সাহিত্যিক হুলিও কোর্তাজারের একটি ছোটগল্প সংকলন। মোট ১৮টি ছোটগল্পকে জটিলতার ভিত্তিতে তিনটি আলাদা খণ্ডে বিভক্ত করা হয়েছে এই সংকলনটিতে।
দিওদারা
দিৱদারা (Deodara) ভারতের মধ্য প্রদেশ রাজ্যের মন্দলা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে দিৱদারা শহরের জনসংখ্যা হল ৬৭৩৪ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে দিৱদারা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
বিটকয়েন নেটওয়ার্ক
বিটকয়েন নেটওয়ার্ক হল একটি পিয়ার-টু-পিয়ার নেটওয়ার্ক যা ক্রিপ্টোগ্রাফিক প্রোটোকলের মাধ্যমে পরিচালিত হয়। ব্যবহারকারীরা বিটকয়েন ক্রিপ্টোকারেন্সি ওয়ালেট সফটওয়্যার ব্যবহার করেন এবং ডিজিটাল পদ্ধতিতে নামাঙ্কিত মেসেজ চালাচালির মাধ্যমে বিট কয়েন আদান-প্রদান করেন। লেনদেনগুলো ব্লকচেইন নামে পরিচিত একটি বন্টিত,প্রতিলিপিকৃত পাবলিক ডাটাবেসে রেকর্ড করে রাখা হয় এবং মাইনিং নামের প্রুফ অফ ওয়ার্ক প্রোটোকল ব্যবস্থায় ঐক্যমত্য অর্জিত হয়। বিটকয়েনের ডিজাইনার সাতোশি নাকামতো দাবি করেন, বিটকয়েনের ডিজাইন ও কোডিং ২০০৭ সালে শুরু হয়েছিল। প্রকল্পটি ২০০৯ সালে মুক্ত সোর্স সফটওয়্যার হিসেবে অবমুক্ত করা হয়।
লেনদেন
একটি বিটকয়েনকে ডিজিটাল উপায়ে স্বাক্ষরিত লেনদেনের ক্রম হিসেবে প্রকাশ করা যায়, যা ব্লকের পুরস্কার হিসেবে বিট কয়েনের জন্মলগ্ন থেকে শুরু হয়। বিটকয়েনের মালিক সাধারণ নিয়মে ব্যাংক চেক অনুমোদন করার মত বিটকয়েন লেনদেন ব্যবস্থায় ডিজিটাল স্বাক্ষরের মাধ্যমে বিটকয়েনটি পরবর্তী মালিকের কাছে হস্তান্তর করেন। একজন প্রাপক মালিকানার শৃঙ্খল যাচাইয়ের জন্য পূর্বে কৃত প্রতিটি লেনদেন পরীক্ষা করে দেখতে পারেন। তবে সাধারণ চেক অনুমোদনের মত বিট কয়েন প্রতিবর্তনযোগ্য নয়, যে কারণে চার্জব্যাক জালিয়াতির ঝুঁকি দূর হয়।
যদিও প্রতিটি বিটকয়েনকে পৃথকভাবে পরিচালনা করা সম্ভব, কিন্তু কোন লেনদেনে প্রতিটি বিটকয়েনের জন্য পৃথক লেনদেনের দরকার হলে তা বেশ জটিল প্রক্রিয়া হয়ে দাঁড়াত। সেজন্য একটি লেনদেনে একাধিক ইনপুট ও আউটপুট থাকতে পারে, যাতে করে বিটকয়েনগুলো আলাদা হতে পারে আবার একীভূত হতেও পারে। সাধারণ লেনদেনে হয় পূর্বে কৃত কোন বড় লেনদেন থেকে একটি একক ইনপুট থাকবে অথবা আগেকার ছোট ছোট লেনদেনের সমন্বয়ে কয়েকটি ইনপুট থাকবে। আর আউটপুট থাকবে দুইটি- একটি অর্থ পরিশোধের জন্য, অন্যটি প্রেরককে খুচরা অর্থ (যদি দরকার হয়) ফেরত পাঠানোর জন্য। লেনদেনের ইনপুট ও আউটপুটের মোট পরিমাণের মধ্যে যে পার্থক্য থাকে, তা মাইনারদের কাছে লেনদেনের ফি হিসেবে চলে যায়।
মাইনিং
একটি বন্টিত টাইমস্ট্যাম্প সার্ভারকে পিয়ার টু পিয়ার নেটওয়ার্ক হিসেবে তৈরি করার জন্য বিটকয়েন "প্রুফ অফ ওয়ার্ক নেটওয়ার্ক" ব্যবহার করে। এই কাজকে প্রায়শই বিটকয়েন মাইনিং বলা হয়। এক্ষেত্রে স্বাক্ষর দেয়া থাকে না ,বরং স্বাক্ষরটি খুঁজে বের করা  হয়। এ প্রক্রিয়াটি শক্তির সাথে নিবিড়ভাবে সম্পর্কিত। মাইনার পরিচালনার জন্য মোট খরচের ৯০ শতাংশের বেশি বিদ্যুতের জন্য ব্যয়িত হয়। চীনে মূলত বিটকয়েন মাইনিং এর জন্য স্থাপিত একটি তথ্যকেন্দ্র পরিচালনার জন্য সর্বোচ্চ ১৩৫ মেগাওয়াট পর্যন্ত ক্ষমতার প্রয়োজন হয়।
সাতোশি নাকামতো-র মূল উদ্ভাবন ছিল ব্লকচেইনের জন্য দরকারি স্বাক্ষর দেয়ার জন্য একটি প্রুফ অফ ওয়ার্ক বা কাজের প্রমাণের প্রয়োজনীয়তা সৃষ্টি করা। মাইনিং প্রক্রিয়ার মধ্যে আছে একটি ব্লক চিহ্নিত করা, যা এসএইচএ-২৫৬ র সাথে বার দুয়েক হ্যাশ করা হলে প্রদত্ত কাঠিন্যের লক্ষ্যের তুলনায় ছোট  সংখ্যার যোগান দেয়। যেখানে প্রয়োজনীয় গড় কাজের পরিমাণ কাঠিন্যের লক্ষ্যের বিপরীত অনুপাতে বৃদ্ধি পায়, সেখানে এক রাউন্ড দ্বৈত এসএইচএ-২৫৬ চালু করে সব সময়ই একটি হ্যাশকে যাচাই করা যায়।
বিটকয়েন টাইমস্ট্যাম্প নেটওয়ার্কের জন্য এক বার ব্যবহারযোগ্য যে কোন একটি সংখ্যার মান বৃদ্ধি করে বৈধ কাজের প্রমাণ পাওয়া যায়। যতক্ষণ পর্যন্ত ব্লকের হ্যাশকে প্রয়োজনীয় সংখ্যক অগ্রগামী শূন্য বিট দেয়ার মত মান পাওয়া না যায়, সংখ্যার মান ততক্ষণ পর্যন্ত বৃদ্ধি করা হয়। একবার যখন হ্যাশ প্রক্রিয়াটি একটি বৈধ ফলাফল প্রদান করে, ব্লক কাজটি পুনরায় সম্পাদন করার আগ পর্যন্ত আর পরিবর্তিত হতে পারে না। পরে যখন ব্লকগুলো এর সাথে শৃঙ্খলিত হয়, পরবর্তী প্রতিটি ব্লক পরিবর্তন করার জন্য পুনরায় কাজ করতে হয়।
সবচেয়ে বড় চেইনটি দিয়ে বিটকয়েনে বেশিরভাগের ঐক্যমত্য প্রকাশ করা হয় আর এই চেইনটি তৈরি করার জন্য সর্বাধিক প্রচেষ্টার প্রয়োজন হয়। যদি ক্ষমতা পরিমাপের বেশির ভাগ অংশ সৎ নোড দিয়ে নিয়ন্ত্রিত হয়, তাহলে সৎ চেইনের সংখ্যাও সবচেয়ে দ্রুত বৃদ্ধি পাবে এবং তা যে কোন প্রতিযোগী চেইনকে ছাড়িয়ে যাবে। বিগত কোন ব্লককে পরিবর্তন করতে হলে, কোন আক্রমণকারীকে সেই ব্লক ও তার পরবর্তী সকল ব্লকের কাজের প্রমাণ অংশটি পুনরায় করতে হবে এবং সৎ নোডের কাজকে ছাপিয়ে যেতে হবে। পরবর্তীতে যতই ব্লক যোগ করা হয়, ততই ধীরগতির কোন আক্রমণকারীর পক্ষে এর সাথে তাল মিলিয়ে চলতে পারার সম্ভাব্যতা সূচকীয়ভাবে হ্রাস পায়।
অসুবিধা
বিটকয়েন মাইনিং একটি প্রতিযোগিতামূলক প্রয়াস। বিটকয়েন মাইন করতে ব্যবহৃত বিভিন্ন হ্যাশিং প্রযুক্তিগুলোর মাধ্যমে এক ধরনের "সেরা অস্ত্রশস্ত্র লাভের প্রতিযোগিতা" দেখা গিয়েছে। অনেক গেমিং কম্পিউটার, এফপিজিএ এবং এএসআইসিতে থাকা সাধারণ সিপিইউ, উচ্চতর জিপিইউব্যবহার করে স্বল্প বিশেষায়িত প্রযুক্তির লাভের পরিমাণ হ্রাস করা হয়। বিটকয়েনের জন্য  বিশেষায়িত এএসআইসি এখন বিটকয়েন মাইনিং এর জন্য মৌলিক উপায়ে পরিণত হয়েছেএবং জিপিইউ-র গতিকে ৩০০ গুণেরও বেশি ছাড়িয়ে গেছে। যেহেতু বিট কয়েন মাইন করা আরও কঠিন হয়ে গেছে, কম্পিউটারের হার্ডওয়্যার প্রস্তুতকারক প্রতিষ্ঠানগুলো উচ্চগতির এএসআইসি পণ্যের বিক্রির হার বৃদ্ধি প্রত্যক্ষ করছে।
মাইনার থেকে আয়ের মধ্যে ভিন্নতা কমানোর জন্য কম্পিউটারের ক্ষমতাকে প্রায়ই একসাথে জড়ো করা বা জমা ("পুলড") করা হয়। প্রতিটি মাইনিং রিগকে লেনদেন ও প্রদত্ত অর্থ গ্রহণ নিশ্চিত করার জন্য দীর্ঘ সময় অপেক্ষা করতে হয়। অংশগ্রহণকারী সার্ভার প্রতিবার যখন একটি ব্লকের সমাধান করতে পারে, একটি পুলে অংশগ্রহণকারী সকল মাইনারকে অর্থ পরিশোধ করা হয়। সেই ব্লকটি খুঁজে পেতে প্রতিটি মাইনারের কাজের পরিমাণের ওপর ভিত্তি করে এই অর্থ দেয়া হয়। বিটকয়েন তথ্য কেন্দ্রগুলো সাধারণত লোকচক্ষুর বাইরে ও বিশ্বজুড়ে ছড়িয়ে ছিটিয়ে থাকে, এছাড়া কম খরচে বিদ্যুৎ পাওয়া যায় এমন এলাকার চারদিকে কেন্দ্রগুলোর গুচ্ছাকারে থাকার প্রবণতাও দেখা যায়।
শক্তি খরচ
২০১৩ সালে, মার্ক গিমিন হিসাব করেন, বিদ্যুৎ খরচের পরিমাণ ৪০.৯ মেগাওয়াট (এক দিনে  ৯৮২ মেগাওয়াট-ঘণ্টা ) হতে পারে। ২০১৪ সালে, হাস ম্যাকক্কের হিসেব মতে, এ খরচের পরিমাণ  ৮০.৭ মেগাওয়াট (৮০,৬৬৬ কিলোওয়াট)।  ২০১৫ সালে, দ্য   ইকোনমিস্টের হিসাব অনুযায়ী,  সব মাইনার যদি  আধুনিক সুযোগ-সুবিধা ব্যবহারও করে,তারপরও সম্মিলিত  বিদ্যুত খরচের পরিমাণ ১৬৬.৭ মেগাওয়াট (প্রতিবছর ১.৪৬ টেরাওয়াট-ঘণ্টা ) হতে পারে।
খরচ কমানোর জন্য, বিটকয়েন খনিগুলি আইসল্যান্ডের মতো স্থানে স্থাপন করা হয়েছে যেখানে ভূ-তাপীয় শক্তি সস্তায় এবং ঠান্ডা মেরুদেশীয় বায়ু বিনামূল্যে পাওয়া যায়। চীনা বিটকয়েন মাইনাররা বিদ্যুৎ খরচ কমানোর জন্য তিব্বতের জলবিদ্যুৎ শক্তি ব্যবহার করে থাকেন।
প্রক্রিয়া
বিটকয়েন মাইন করার প্রক্রিয়ার সার্বিক বিবরণ :
মাইন কৃত বিটকয়েন
রীতি অনুযায়ী, ব্লকের প্রথম লেনদেনটি বিশেষ ধরনের হয় যা ব্লকের মালিকের মালিকানায় থাকা নতুন বিটকয়েনগুলো উৎপাদন করে। এটি নেটওয়ার্ককে সমর্থন দিতে নোডের জন্য প্রণোদনা হিসেবে বিবেচিত হয়। এটি নতুন বিটকয়েনগুলো সঞ্চালনের পথও দেখায়। প্রতি ২১০,০০০০ ব্লক পর মাইনিং এর পুরস্কারের পরিমাণ অর্ধেক হয়ে যায়। ৫০ বিটকয়েন থেকে এর যাত্রা শুরু হয়েছিল, ২০১২ শেষভাগে তা কমে ২৫ হয়ে যায় এবং ২০১৬ সালে ১২.৫ বিটকয়েনে পৌঁছায়। নতুন বিটকয়েন তৈরি শেষ হওয়ার আগ পর্যন্ত ৬৪ বার চালানোর জন্য এই অর্ধেক করার প্রক্রিয়াটি চলতে থাকে।
নিরাপত্তা
বিটকয়েন নেটওয়ার্কে বিভিন্ন সম্ভাব্য আক্রমণ এবং অর্থপ্রদানের পদ্ধতি হিসাবে এর বাস্তব বা তাত্ত্বিক ব্যবহার বিবেচনা করা হয়েছে। বিটকয়েন প্রোটোকলের এমন কয়েকটি বৈশিষ্ট্য রয়েছে যা   অননুমোদিত খরচ, দ্বিগুণ খরচ, বিটকয়েন জালিয়াতি এবং ব্লকচেইন টেম্পারিং এর মত অনাহূত আক্রমণকে প্রতিহত করতে পারে। অন্যান্য আক্রমণ, যেমন ব্যক্তিগত চাবি চুরির ক্ষেত্রে ব্যবহারকারীদের যথেষ্ট সতর্কতা প্রয়োজন।
অননুমোদিত ব্যয়
পাবলিক-প্রাইভেট কী ক্রিপ্টোগ্রাফি বাস্তবায়নের মাধ্যমে অননুমোদিত ব্যয়ের পরিমাণ হ্রাস করা যায়। উদাহরণস্বরূপ, যখন এলিস ববকে বিটকয়েন পাঠায়, তখন বব বিটকয়েনের নতুন মালিক হয়। ইভ নামের কেউ যদি লেনদেনটি দেখতে পায়, সে হয়তো ববের প্রাপ্ত বিটকয়েনগুলো খরচ করতে চাইতে পারে, কিন্তু প্রাইভেট কী না জানা থাকলে সে এই লেনদেনে স্বাক্ষর করতে পারবে না।
দ্বৈত ব্যয়
ইন্টারনেটের অর্থ পরিশোধ ব্যবস্থাকে যে সমস্যাটি অবশ্যই সমাধান করতে হয় তা হল "দ্বৈত ব্যয়", যেখানে একজন ব্যবহারকারী একই বিটকয়েন দুই বা ততোধিক গ্রাহককে দিয়ে থাকেন। উদাহরণস্বরূপ, এ ধরনের সমস্যা তৈরি হবে যদি ইভ একই বিটকয়েন প্রথমে এলিস আর পরে ববকে পাঠায়। দ্বিগুণ ব্যয়ের বিরুদ্ধে সুরক্ষা দিতে বিটকয়েন নেটওয়ার্ক সকল বিটকয়েন লেনদেন একটি খতিয়ান (ব্লকচেইন)-এ রেকর্ড করে যা সকল ব্যবহারকারীর কাছে দৃশ্যমান হয় এবং নিশ্চিত করে- লেনদেনকৃত বিটকয়েনগুলো আগে কখনো ব্যয়িত হয় নি।
রেস আক্রমণ
যদি ইভ এলিসকে কোন পণ্যের বিনিময়ে টাকাপয়সা দেয় এবং সেজন্য লেনদেনের চুক্তি স্বাক্ষরও করে থাকে, এর মধ্যে একই সময়ে একই বিটকয়েন সে ববকেও পাঠানোর জন্য লেনদেনের ব্যবস্থা করতে পারে। নিয়ম অনুযায়ী, নেটওয়ার্ক কেবল  একটি লেনদেনই গ্রহণ করবে। একে "রেস আক্রমণ" বলা হয়, কারণ এখানে কোন লেনদেনটি আগে গৃহীত হবে,সে ব্যাপারে দৌড় প্রতিযোগিতা হয়। এলিস চুক্তির এই শর্ত আরোপ করে রেস আক্রমণের ঝুঁকি কমাতে পারে যে, ব্লকচেইনে ইভের পেমেন্ট দৃশ্যমান হওয়ার আগ পর্যন্ত সে পণ্য সরবরাহ করবে না।
একটি ভিন্ন ধরনের রেস আক্রমণ (যাকে হাল ফিনি-র রেফারেন্স অনুসারে ফিনি আক্রমণ বলা হয়)-এর বেলায় একটি মাইনারের প্রয়োজন হয়। নেটওয়ার্কে (একই কয়েন দিয়ে বব ও এলিস) উভয়কে অর্থ পরিশোধের অনুরোধ পাঠানোর বদলে,ইভ নেটওয়ার্কের কাছে শুধু এলিসকে অর্থ পরিশোধের ব্যাপারে অনুরোধ জানায়, কিন্তু এদিকে এমন একটি ব্লক মাইন করার চেষ্টা করে যা এলিসের পরিবর্তে ববের পেমেন্টকে অন্তর্ভুক্ত করে। এক্ষেত্রে ভালোই সম্ভাবনা আছে যে প্রতারক মাইনার নেটওয়ার্ক কর্তৃক এলিসের পেমেন্ট প্রত্যাখ্যাত হওয়ার পূর্বেই নিজের এ অপকর্ম হাসিল করে ফেলবে। ব্লকচেইনে নিজের পেমেন্ট অন্তর্ভুক্ত হওয়া পর্যন্ত অপেক্ষা করে এলিস সাধারণ রেস আক্রমণের মত  ফিনি অ্যাটাকের ঝুঁকিও কমাতে পারে।
ইতিহাস পরিবর্তন
ব্লকচেইনে যোগ হওয়া প্রতিটি ব্লকের শুরুতে প্রদত্ত লেনদেনের তথ্য সংবলিত একটি ব্লক থাকে যাকে উক্ত লেনদেনের অনুমোদন বলা হয়। আদর্শ ক্ষেত্রে, পেমেন্ট সম্পন্ন হয়ে গেছে ধরে নেয়ার আগে বিটকয়েনের মাধ্যমে পেমেন্ট গ্রহণ করা ব্যবসায়ী ও পরিষেবাগুলোকে নেটওয়ার্কে বন্টিত অন্তত একটি অনুমোদনের জন্য অপেক্ষা করা উচিত। কোন ব্যবসায়ী যত বেশি অনুমোদনের জন্য অপেক্ষা করবেন, কোন আক্রমণকারীর জন্য ব্লকচেইনের লেনদেন বিপরীতমুখী করাও তত কঠিন হয় - যদি না আক্রমণকারী মোট নেটওয়ার্ক ক্ষমতার অর্ধেকের বেশি বাগে এনে ফেলে অর্থাৎ ৫১% আক্রমণ করে ফেলে।
ক্লায়েন্টদের ডিঅ্যানোনিমাইজেশন
ডাটা মাইনিং-এর ক্ষেত্রে ডিঅ্যানোনিমাইজেশন হল এমন একটি কৌশল যার মাধ্যমে বেনামী তথ্যের সূত্র পুনঃচিহ্নিত করার জন্য উক্ত বেনামী উপাত্তকে অন্যান্য তথ্য সূত্রের সাথে মিলিয়ে দেখা হয়। লেনদেনের গ্রাফ বিশ্লেষণ (যা বিটকয়েনের ছদ্মনামী ঠিকানাগুলোর মধ্যে সংযোগ প্রকাশ করে দিতে পারে) -এর পাশাপাশি ব্যবহারকারীর ছদ্মনামকে তার আইপি ঠিকানার সাথে সংযুক্ত করে দিতে পারে এমন আক্রমণও হতে পারে। যদি পিয়ার সংযোগটি "টর" ব্যবহার করে,এমন এক পদ্ধতিতে আক্রমণ করা হয় যেন টর নেটওয়ার্ক   থেকে পিয়ারের সংযোগ বিচ্ছিন্ন হয়ে যায়, তারপর পরবর্তী যে কোন লেনদেনের জন্য তাদের প্রকৃত আইপি ঠিকানা ব্যবহার করতে বাধ্য করে। এ ধরনের আক্রমণ বিটকয়েনের  পিয়ার ঠিকানা ও অ্যান্টি-ডজ প্রোটেকশন সম্প্রচারের পদ্ধতিরও অসদ্ব্যবহার করতে পারে। একটি সম্পূর্ণ বিটকয়েন নেটওয়ার্কে আক্রমণের জন্য প্রতি মাসে €১৫০০ এর চেয়ে কম খরচ পড়ে।
পেমেন্ট যাচাই
একটি ব্লকে কোন লেনদেন থাকবে না থাকবে না তা প্রতিটি মাইনার নির্ধারণ করতে পারেন। একটি ব্লকে বেশি মাত্রায় লেনদেনের সংখ্যা ওই ব্লকটি সমাধান করতে প্রয়োজনীয় বেশি মাত্রার কম্পিউটেশনাল ক্ষমতার সমান হয় না।